Niels Thøgersen har i flere år været Læsøs eneste faste læge. Nu får han snart en kollega. Flere års kamp for at skaffe læge nummer to til øen og slippe af med vikarbetalinger på 30.000 kroner i weekenden er måske slut. Læsø kommune og Region Nordjylland er klar med en ny ordning. Regionen og kommunen køber sammen den eksistrende praksis og udelejer den. Det skal gøre det lettere for en læge udefra at etablere sig på Læsø. Læsøs borgmester Olav Juul Larsen (Venstre) siger til TV2/NORD, at han håber en ny læge kan være på plads på Læsø til sommer. Region Nordjylland har i morgen den nye lægeordning på dagsorden, og det ventes, at man siger ja til ordningen.
Byrådet på Læsø sagde i dag ja til en ny lægeordning på øen, som skal tiltrække en praktiserende til øen.